Ganet e oa en un tiegezh  artizaned. Mont a reas da Skol an Arzoù-kaer Roazhon er bloavezh 1897. Da choude ez eas da Bariz. E vuhez arzour, hir, pinvidik ha frouezus a grogas da vat dre e genlabour gant savlech biologel-mor Rosko. Du-se e voe krouet diazez ul levr kaer-meurbet Raklivadur ar mor 1913/1914 ». Da choude e tapas krog en ur veaj davet bro Japan. Galvet en-dro da Frañs abalamour dan engalvadeg dar brezel-bed kentañ e voe savet gantañ ur bern tresadennoù, gwir testenioù eus ar vuhez-bemdez er fozioù-brezel. Goude-se, goude an arsav-brezel, e teuas en-dro de vro chenidig, Breizh. Skeudennaouer a-vicher e teuas da vezañ. Kelenn a rae ivez e skol an Arzoù-kaer. Liesseurt ha liesdoare e oa e labour : kinkladurezh ar mordreizher Normandieskeudennaouer levrioù kaer, kenlabourer talvoudus feilhañserezh Henriot e Kemper. Test ur marevezh eo bet, boemet gant tud e vro. Ervennet en deus Breizh eus Roazhon da Dinan, eus Rosko da Sant-Wenole e Bro-Vigoudenn o legadiñ dar remziadoù nevez ur bern oberennoù hag un testeni prizius. Mirdi Mathurin Méheut a zo staliet e Lambal er gêr ma chanas enni. 